CELEX: 32019D0294
Language: et
Date: 2019-02-18 00:00:00
Title: Komisjoni rakendusotsus (EL) 2019/294, 18. veebruar 2019, millega kehtestatakse selliste territooriumide ja kolmandate riikide loetelu, kust on lubatud importida liitu koeri, kasse ja valgetuhkruid, ning veterinaarsertifikaadi näidis sellise impordi jaoks (teatavaks tehtud numbri C(2019) 1059 all) (EMPs kohaldatav tekst)

20.2.2019   
               
               
                  ET
               
               
                  Euroopa Liidu Teataja
               
               
                  L 48/41
               
            
         KOMISJONI RAKENDUSOTSUS (EL) 2019/294,
         18. veebruar 2019,
         millega kehtestatakse selliste territooriumide ja kolmandate riikide loetelu, kust on lubatud importida liitu koeri, kasse ja valgetuhkruid, ning veterinaarsertifikaadi näidis sellise impordi jaoks
         
            
               (teatavaks tehtud numbri C(2019) 1059 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 2 sissejuhatavat lauset ja esimese lõigu punkti b ning artikli 17 lõike 3 punkti a ja artiklit 19,
         ning arvestades järgmist:
         
                     (1)
                  
                  
                     Direktiivis 92/65/EMÜ on sätestatud teatavate loomadega kauplemise ning nende liitu importimise suhtes kohaldatavad loomatervishoiunõuded. Direktiivis on sätestatud, et koerte, kasside ja valgetuhkrute impordi tingimused peavad olema vähemalt samaväärsed Euroopa Parlamendi ja nõukogu määruses (EL) nr 576/2013 (2) kehtestatud asjaomaste tingimustega.
                  
               
                     (2)
                  
                  
                     Määruses (EL) nr 576/2013 on sätestatud, et kui mittekaubanduslikel eesmärkidel transporditavaid koeri, kasse või valgetuhkruid on ühe liikumise ajal rohkem kui viis, siis tuleb selliste lemmikloomade suhtes kohaldada direktiivi 92/65/EMÜ loomatervishoiu nõudeid, välja arvatud teatavate loomakategooriate puhul, kelle suhtes on teatavatel tingimustel kehtestatud erand määruse (EL) nr 576/2013 artikli 5 lõikega 2.
                  
               
                     (3)
                  
                  
                     Direktiivis 92/65/EMÜ on sätestatud, et koeri, kasse ja valgetuhkruid tohib liitu importida ainult sellisest kolmandast riigist, mis on kantud kõnealuses direktiivis kehtestatud korra kohaselt koostatud loetellu. Lisaks peab selliste loomadega kaasas olema veterinaarsertifikaat, mis vastab kõnealuses direktiivis osutatud korras koostatud näidisele.
                  
               
                     (4)
                  
                  
                     Komisjoni rakendusotsusega 2013/519/EL (3) on koerte, kasside ja valgetuhkrute liitu importimiseks kehtestatud ühise veterinaarsertifikaadi näidis ning otsuses on sätestatud, et need territooriumid või kolmandad riigid, kust kõnealused loomad tuuakse, või territooriumid või kolmandad riigid, kust neid läbi viiakse, peavad olema loetletud komisjoni otsuse 2004/211/EÜ (4) I lisas, komisjoni määruse (EL) nr 206/2010 (5) II lisa 1. osas või komisjoni rakendusmääruse (EL) nr 577/2013 (6) II lisas.
                  
               
                     (5)
                  
                  
                     Kuna otsus 2004/211/EÜ tunnistati kehtetuks ja asendati komisjoni rakendusmäärusega (EL) 2018/659 (7)1. oktoobril 2018, on vaja viidata kõnealuse määruse I lisas esitatud loetelule nendest kolmandatest riikidest ja nende kolmandate riikide territooriumide osadest, millest on lubatud hobuslaste ning nende sperma, munarakkude ja embrüote saadetisi liitu tuua. Tuleks siiski täpsustada, et kõnealuses lisas loetletud kolmandatest riikidest pärit koerte, kasside ja valgetuhkrute importi tuleks lubada üksnes juhul, kui loetletud asjaomase kolmanda riigi puhul ei ole rakendusmääruse (EL) 2018/659 I lisa 16. veerus märgitud ajalist piirangut.
                  
               
                     (6)
                  
                  
                     Seega tuleks käesolevas otsuses sätestada, et koeri, kasse või valgetuhkruid on lubatud liitu importida ainult nendelt territooriumidelt ja nendest kolmandatest riikidest, mis on loetletud määruse (EL) nr 206/2010 II lisa 1. osas, rakendusmääruse (EL) nr 577/2013 II lisas või mille puhul ei ole rakendusmääruse (EL) 2018/659 I lisas märgitud ajalist piirangut.
                  
               
                     (7)
                  
                  
                     Määruses (EL) nr 576/2013 on sätestatud, et koeri, kasse ja valgetuhkruid ei tohi vedada liikmesriiki muult kui rakendusmääruse (EL) nr 577/2013 II lisas esitatud loetellu kantud territooriumilt või kolmandast riigist, kui nimetatud loomad ei ole läbinud marutaudi antikehade tiitrimise testi, mis vastab määruse (EL) nr 576/2013 IV lisas esitatud kehtivusnõuetele.
                  
               
                     (8)
                  
                  
                     Nende nõuete alla kuulub ka kohustus teha nimetatud test laboris, mis on saanud heakskiidu vastavalt nõukogu otsusele 2000/258/EÜ, (8) milles on sätestatud, et Prantsusmaal Nancys asuv Agence française de sécurité sanitaire des aliments (edaspidi „AFSSA“, mis on alates 1. juulist 2010 ühendatud toidu, keskkonna ja töö sanitaarohutuse riikliku ametiga (Agence nationale de sécurité sanitaire de l'alimentation, de l'environnement et du travail, edaspidi „ANSES“) hindab liikmesriikide ja kolmandate riikide laboreid, et anda neile luba teha seroloogilisi teste marutaudivaktsiinide tõhususe seireks koertel, kassidel ja valgetuhkrutel.
                  
               
                     (9)
                  
                  
                     Rakendusotsuse 2013/519/EL lisa 1. osas sätestatud ühise veterinaarsertifikaadi näidist koerte, kasside ja valgetuhkrute impordiks liitu kohaldatakse ka direktiivi 92/65/EMÜ kohaselt tunnustatud asutustele, instituutidele ja keskustele ettenähtud koerte, kasside ja valgetuhkrute importimise suhtes. Kuna selliste loomade puhul ei ole marutõve vastast vaktsineerimist lubatud teha, tuleks käesolevas otsuses sätestada, et direktiivi 92/65/EMÜ kohaselt tunnustatud asutustele, instituutidele ja keskustele ettenähtud koerte, kasside või valgetuhkrute liitu importimine on lubatud ainult rakendusmääruse (EL) nr 577/2013 II lisas esitatud loetellu kantud territooriumidelt ja kolmandatest riikidest.
                  
               
                     (10)
                  
                  
                     Nõukogu direktiivis 96/93/EÜ (9) on sätestatud eeskirjad, mida tuleb järgida veterinaariaalastes õigusaktides nõutud sertifikaatide väljaandmisel, et vältida eksitavate või võltssertifikaatide väljaandmist. On vaja tagada, et kolmandate riikide veterinaarjärelevalve ametnikud kohaldavad veterinaarsertifikaatide väljaandmisel eeskirju ja põhimõtteid, mis on vähemalt samaväärsed kõnealuses direktiivis sätestatutega.
                  
               
                     (11)
                  
                  
                     Lisaks sellele võttis komisjon pärast komisjoni delegeeritud määruse (EL) nr 1152/2011 (10) kohustuslikku läbivaatamist vastu delegeeritud määruse (EL) 2018/772, (11) milles muu hulgas on sätestatud eeskirjad liikmesriikide või nende osade liigitamiseks, pidades silmas nende õigust kohaldada koertel esineva Echinococcus multilocularis'e nakkuse tõrjeks ennetavaid tervisemeetmeid. Selle määrusega tunnistati delegeeritud määrus (EL) nr 1152/2011 kehtetuks alates 1. juulist 2018.
                     Selliste liikmesriikide loetelu, mis kogu territooriumi ulatuses või mille osad vastavad delegeeritud määruses (EL) 2018/772 sätestatud liigitamise eeskirjadele, on esitatud komisjoni rakendusmääruse (EL) 2018/878 (12) lisas. Seepärast on asjakohane asendada veterinaarsertifikaadi näidises viited delegeeritud määrusele (EL) nr 1152/2011 viidetega delegeeritud määrusele (EL) 2018/772 ja rakendusmäärusele (EL) 2018/878.
                  
               
                     (12)
                  
                  
                     Seega tuleks käesoleva otsusega kehtestada nende territooriumide ja kolmandate riikide uus loetelu, kust on lubatud liitu importida koeri, kasse ja valgetuhkruid, ning nende loomade liitu impordiks vajaliku veterinaarsertifikaadi näidis. Seepärast tuleks otsus 2013/519/EL kehtetuks tunnistada.
                  
               
                     (13)
                  
                  
                     Selleks et vältida häireid koerte, kasside või valgetuhkrute saadetiste importimisel liitu, on vaja ette näha üleminekuperiood kuni 31. detsembrini 2019, et teatavatel tingimustel anda luba kasutada selliste veterinaarsertifikaatide näidiseid, mis on välja antud kooskõlas enne käesoleva otsuse kohaldamise kuupäeva kehtivate liidu eeskirjadega.
                  
               
                     (14)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Nende territooriumide ja kolmandate riikide loetelu, kust on lubatud importida koeri, kasse ja valgetuhkruid vastavalt direktiivile 92/65/EMÜ
            
               1.   Koerte, kasside ja valgetuhkrute saadetisi, mille suhtes kohaldatakse direktiivi 92/65/EMÜ sätteid, tohib liitu importida ainult siis, kui need territooriumid või kolmandad riigid, kust need loomad tuuakse või territooriumid või kolmandad riigid, kust neid läbi viiakse, on kantud ühte järgmistest loeteludest:
               
                           a)
                        
                        
                           määruse (EL) nr 206/2010 II lisa 1. osa;
                        
                     
                           b)
                        
                        
                           rakendusmääruse (EL) nr 577/2013 II lisa;
                        
                     
                           c)
                        
                        
                           rakendusmääruse (EL) 2018/659 I lisa, välja arvatud need kolmandad riigid, mille puhul on kõnealuse lisa tabeli 16. veerus märgitud ajaline piirang.
                        
                     
            
               2.   Erandina lõikest 1 tohib direktiivi 92/65/EMÜ kohaselt tunnustatud asutustele, instituutidele ja keskustele ettenähtud koerte, kasside või valgetuhkrute saadetisi liitu importida ainult siis, kui need territooriumid või kolmandad riigid, kust need loomad tuuakse, või territooriumid või kolmandad riigid, kust neid loomi läbi viiakse, on kantud lõike 1 punktis b osutatud loetellu.
            
         
         
            Artikkel 2
            Territooriumidelt või kolmandatest riikidest impordiks vajalik veterinaarsertifikaat
            Liikmesriigid lubavad importida ainult selliseid koeri, kasse ja valgetuhkruid, kes vastavad järgmistele tingimustele:
            
                        a)
                     
                     
                        nendega on kaasas veterinaarsertifikaat, mis on koostatud vastavalt käesoleva dokumendi lisa 1. osas esitatud näidisele ning mille on täitnud ja allkirjastanud veterinaarjärelevalve ametnik vastavalt nimetatud lisa 2. osas esitatud selgitavatele märkustele;
                     
                  
                        b)
                     
                     
                        nad vastavad punktis a sätestatud veterinaarsertifikaadi nõuetele selle territooriumi või kolmanda riigi osas, kust need tuuakse ning selle territooriumi või kolmanda riigi osas, kust neid läbi viiakse, nagu on osutatud artikli 1 lõike 1 punktides a, b ja c.
                     
                  
         
            Artikkel 3
            Kehtetuks tunnistamine
            Rakendusotsus 2013/519/EL tunnistatakse kehtetuks.
            Viiteid rakendusotsusele 2013/519/EL käsitatakse viidetena käesolevale otsusele.
         
         
            Artikkel 4
            Üleminekusätted
            Liikmesriigid peavad üleminekuperioodil, mis kestab 31. detsembrini 2019, lubama liitu importida koeri, kasse ja valgetuhkruid, kellega on kaasas veterinaarsertifikaat, mis on väljastatud hiljemalt 30. novembril 2019 kooskõlas rakendusotsuse 2013/519/EL lisa 1. osas esitatud näidisega.
         
         
            Artikkel 5
            Kohaldamine
            Käesolevat otsust kohaldatakse alates 1. juulist 2019.
         
         
            Artikkel 6
            Adressaadid
            Käesolev otsus on adresseeritud liikmesriikidele.
         
         
            Brüssel, 18. veebruar 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 268, 14.9.1992, lk 54.
         
            (2)  Euroopa Parlamendi ja nõukogu 12. juuni 2013. aasta määrus (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (ELT L 178, 28.6.2013, lk 1).
         
            (3)  Komisjoni 21. oktoobri 2013. aasta rakendusotsus 2013/519/EL, millega kehtestatakse nende territooriumide ja kolmandate riikide loetelu, kust on lubatud importida koeri, kasse ja valgetuhkruid, ning veterinaarsertifikaadi näidis sellise impordi jaoks (ELT L 281, 23.10.2013, lk 20).
         
            (4)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
         
            (5)  Komisjoni 12. märtsi 2010. aasta määrus (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
         
            (6)  Komisjoni 28. juuni 2013. aasta rakendusmääruses (EL) nr 577/2013, mis käsitleb Euroopa Parlamendi ja nõukogu määruses (EL) nr 576/2013 ettenähtud identifitseerimisdokumentide näidiseid koerte, kasside ja valgetuhkrute mittekaubanduslikuks liikumiseks, territooriumide ja kolmandate riikide loetelude kehtestamist ning nõudeid teatavatele tingimustele vastavust tõendavate deklaratsioonide vormi, kujunduse ja keelte kohta (ELT L 178, 28.6.2013, lk 109).
         
            (7)  Komisjoni 12. aprilli 2018. aasta rakendusmäärus (EL) 2018/659 elushobuslaste ja nende sperma, munarakkude ja embrüote liitu sissetoomise tingimuste kohta (ELT L 110, 30.4.2018, lk 1).
         
            (8)  Nõukogu 20. märtsi 2000. aasta otsus 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest (EÜT L 79, 30.3.2000, lk 40).
         
            (9)  Nõukogu 17. detsembri 1996. aasta direktiiv 96/93/EÜ loomade ja loomsete toodete sertifitseerimise kohta (EÜT L 13, 16.1.1997, lk 28).
         
            (10)  Komisjoni 14. juuli 2011. aasta delegeeritud määrus (EL) nr 1152/2011, millega täiendatakse Euroopa Parlamendi ja nõukogu määrust (EÜ) nr 998/2003 tervishoiualaste ennetusmeetmete osas koertel esineva Echinococcus multilocularis'e nakkuse tõrjeks (ELT L 296, 15.11.2011, lk 6).
         
            (11)  Komisjoni 21. novembri 2017. aasta delegeeritud määrus (EL) 2018/772, millega täiendatakse Euroopa Parlamendi ja nõukogu määrust (EL) nr 576/2013 ennetavate tervisemeetmete osas koertel esineva Echinococcus multilocularis'e nakkuse tõrjeks ning tunnistatakse kehtetuks delegeeritud määrus (EL) nr 1152/2011 (ELT L 130, 28.5.2018, lk 1).
         
            (12)  Komisjoni 18. juuni 2018. aasta rakendusmäärus (EL) 2018/878, millega võetakse vastu selliste liikmesriikide või nende territooriumi osade loetelu, mis vastavad kategooriatesse jaotamise eeskirjadele, nagu on sätestatud delegeeritud määruse (EL) 2018/772 artikli 2 lõigetes 2 ja 3 seoses ennetavate tervishoiumeetmete võtmisega koertel esineva Echinococcus multilocularis'e nakkuse tõrjeks (ELT L 155, 19.6.2018, lk 1).
      
      
         
            LISA
            1. OSA
            
               Veterinaarsertifikaadi näidis koerte, kasside ja valgetuhkrute impordiks liitu
            
            Tekst pildi
            
               RIIK:
               Veterinaarsertifikaat impordiks ELi
               I osa. Saadetise andmed
               I.1. Kaubasaatja
               Nimi
               Aadress
               Riik
               Telefon
               I.2. Sertifikaadi viitenumber
               I.2.a
               I.3. Pädev keskasutus
               I.4. Pädev kohalik asutus
               I.5. Kaubasaaja
               Nimi
               Aadress
               Riik
               Telefon
               I.6.
               I.7. Pärit-oluriik
               ISO kood
               I.8.
               I.9. Sihtriik
               ISO kood
               I.10. Sihtpiirkond
               Kood
               I.11. Päritolukoht
               Nimi Heakskiidu number
               Aadress
               Nimi Heakskiidu number
               Aadress
               Nimi Heakskiidu number
               Aadress
               I.12. Sihtkoht
               Nimi Heakskiidu number
               Aadress
               I.13. Laadimiskoht
               I.14. Väljumiskuupäev
               I.15. Transpordivahend
               Lennuk Laev Raudteevagun
               Maanteesõiduk Muu
               Valmistajatehase tähis
               Viited dokumentidele
               I.16. ELi sisenemise piiripunkt
               I.17.
               I.18. Kauba kirjeldus
               I.19. Kauba kood (HS-kood)
               010619
               I.20. Kogus
               I.21.
               I.22. Pakendite arv
               I.23. Plommi/konteineri number
               I.24.
            
            Tekst pildi
            
               I.25. Kauba lubatud otstarve:
               Muud Lemmikloomad Heakskiidetud asutused
               I.26.
               I.27. Impordiks või sisenemiseks ELi
               I.28. Kauba identifitseerimine
               Liik
               (teaduslik nimetus)
               Identifitseerimissüsteem
               Tunnuskood
               Sünniaeg
               [pp.kk.aaaa]
            
            Tekst pildi
            
               RIIK:
               Koerte, kasside ja valgetuhkrute liitu importimine
               II. Terviseteave
               II.a Sertifikaadi viitenumber
               II.b
               II osa. Sertifitseerimine
               Mina, allakirjutanu, (kirjutada kolmanda riigi nimi) veterinaarjärelevalve ametnik, kinnitan, et lahtris I.28 kirjeldatud loomad:
               II.1. on toodud lahtris I.11 kirjeldatud ettevõtetest, mille on registreerinud pädev asutus ja mille suhtes ei kohaldata ühtegi keeldu loomade tervisega seotud põhjustel ning kus peetavaid loomi kontrollitakse korrapäraselt ja kus peetavate loomade heaolu tagavad nõuded on täidetud;
               II.2. pädeva asutuse heakskiidetud veterinaararsti poolt 48 tunni jooksul enne lähetamist tehtud läbivaatuse ajal ei esinenud loomadel haigustunnuseid ja nende seisund oli sobiv kavandatud veoks;
               (1) kas [II.3. on ette nähtud lahtris I.12 kirjeldatud ja direktiivi 92/65/EMÜ C lisa kohaselt tunnustatud asutusele, instituudile või keskusele ning on toodud komisjoni rakendusmääruse (EL) nr 577/2013 II lisas esitatud loetellu kantud kolmandast riigist või territooriumilt.]
               (1) või [II.3. olid marutaudivastase vaktsineerimise ajal vähemalt 12 nädala vanused ja esmasest marutaudivastasest vaktsineerimisest, (2) mis tehti vastavalt Euroopa Parlamendi ja nõukogu määruse (EL) nr 576/2013 III lisas esitatud kehtivusnõuetele, on möödunud vähemalt 21 päeva ja kõik järgnevad korduvvaktsineerimised tehti eelmise vaktsineerimise (3) kehtivuse ajal;] ning
               (1) kas [on toodud, või transiidi korral on nende vedu kavandatud komisjoni rakendusmääruse (EL) nr 577/2013 II lisas esitatud loetellu kantud territooriumi või kolmanda riigi kaudu ja kehtiva marutaudivastase vaktsineerimise üksikasjad on esitatud allpool oleva tabeli 1.–7. veerus;]
               (1) või [nad on toodud või on nende vedu kavandatud sellise territooriumi või kolmanda riigi kaudu, mis on loetletud komisjoni määruse (EL) nr 206/2010 II lisa 1. osas või loetletud komisjoni rakendusmääruse (EL) 2018/659 I lisas märgitud ajalise piiranguta, ning
               — praeguse marutaudivastase vaktsineerimise üksikasjad on esitatud allpool oleva tabeli1.–7.veerus, ning
               — marutaudi antikehade tiitrimise test, (4) mille pädeva asutuse volitatud veterinaararst tegi vähemalt 30 päeva pärast eelmist vaktsineerimist võetud vereproovist ja vähemalt kolm kuud enne käesoleva sertifikaadi väljaandmise kuupäeva, mis näitas, et antikehade tiitrite tase oli võrdne või suurem kui 0,5 IU/ml (5), ja kõik järgnevad korduvvaktsineerimised tehti eelneva vaktsineerimise kehtivuse ajal ning immuunvastuse katsetamiseks võetud proovide võtmise kuupäev on esitatud allpool oleva tabeli 8. veerus:]
               Transponder või tätoveering
               Vaktsineerimise kuupäev [pp.kk.aaaa]
               Vaktsiini nimetus ja tootja
               Partii number
               Vaktsineerimise kehtivus
               Vereproovi võtmise kuupäev[pp.kk.aaaa]
               Looma tähtnumbriline kood
               Paigaldamise ja/või näidu kuupäev (6) [pp.kk.aaaa]
               Päritolukohast[pp.kk.aaaa]
               Sihtkohta[pp.kk.aaaa]
               1
               2
               3
               4
               5
               6
               7
               8
               (1) kas [II.4. saadetises on koerad, kes viiakse komisjoni delegeeritud määruse (EL) 2018/878 lisas loetletud liikmesriiki ja neile on manustatud parasiidi Echinococcus multilocularis’e vastaseid ravimeid, ja ravimi manustanud veterinaararsti poolt komisjoni delegeeritud määruse (EL) 2018/772 (7) (8) artikli 6 kohaselt teostatud ravi üksikasjad on esitatud allpool olevas tabelis:
            
            Tekst pildi
            
               RIIK:
               Koerte, kasside ja valgetuhkrute liitu importimine
               II. Terviseteave
               II.a Sertifikaadi viitenumber
               II.b
               Koera transponderi või tätoveeringu tähtnumbriline kood
               Ehhinokoki vastane ravi
               Ravi eest vastutav veterinaararst
               Toote nimi ja tootja
               Tõrje kuupäev [pp.kk.aaaa] ja kellaaeg [00:00]
               Nimi (trükitähtedega), pitser ja allkiri
               ]
               (1) või [II.4. saadetisest osa moodustavatele koertele ei ole manustatud Echinococcus multilocularis’e parasiidi vastaseid ravimeid.]
               Märkused
               Käesolev sertifikaat kehtib 10 päeva alates veterinaarjärelevalve ametniku poolt väljaandmise kuupäevast. Meretranspordi korral pikeneb nimetatud 10-päevane periood merereisi kestuse võrra.
               I osa:
               Lahter I.11: Päritolukoht: lähetava ettevõtja nimi ja aadress. Märkida loa number või registreerimisnumber.
               Lahter I.12: Sihtkoht: kohustuslik, kui loomad on ette nähtud nõukogu direktiivi 92/65/EMÜ C lisa kohaselt tunnustatud asutusele, instituudile või keskusele.
               Lahter I.25: Kauba lubatud otstarve: märkida:
               — „lemmikloomad“, kui koeri (Canis lupus familiaris), kasse (Felis silvestris catus) või valgetuhkrud (Mustela putorius furo) veetakse kooskõlas Euroopa Parlamendi ja nõukogu määruse (EL) nr 576/2013 artikli 5 lõikega 4;
               — „heakskiidetud asutused“, kui koeri, kasse või valgetuhkruid veetakse kooskõlas nõukogu direktiivi 92/65/EMÜ artikliga 13 heakskiidetud asutusse, instituuti või keskusesse, nagu on määratletud kõnealuse direktiivi artikli 2 punktis c;
               — „muud“, kui koeri, kasse või valgetuhkruid veetakse kooskõlas nõukogu direktiivi 92/65/EMÜ artikliga 10.
               Lahter I.28: Identifitseerimissüsteem: valida transponder või tätoveering.
               Tunnuskood: märkida transponderi või tätoveeringu tähtnumbriline kood.
               II osa
               (1) Mittevajalik maha tõmmata.
               (2) Iga korduvvaktsineerimist käsitatakse esmase vaktsineerimisena, kui see on tehtud pärast eelmise vaktsineerimise kehtivuse lõppemist.
               (3) Sertifikaadile peab olema lisatud asjaomaste loomade identifitseerimis- ja vaktsineerimisandmete tõestatud ärakiri.
               (4) Punktis II.3 nimetatud marutaudi antikehade tiitrimise test:
               — tuleb teha proovidel, mille pädeva asutuse volitatud veterinaararst on võtnud vähemalt 30 päeva pärast vaktsineerimise kuupäeva ja kolm kuud enne impordi kuupäeva;
               — marutaudi viirust neutraliseerivate antikehade tase seerumis peab olema võrdne või suurem kui 0,5 IU/ml;
            
            Tekst pildi
            
               RIIK:
               Koerte, kasside ja valgetuhkrute liitu importimine
               II. Terviseteave
               II.a Sertifikaadi viitenumber
               II.b
               — tuleb teha nõukogu otsuse 2000/258/EÜ artikli 3 kohaselt heakskiidetud laboris (heakskiidetud laborid on esitatud aadressil http://ec.europa.eu/food/animals/pet-movement/approved-labs_en);
               — loomi, keda pärast rahuldavate tulemustega testi on eelmise vaktsineerimise kehtivuse ajal marutaudi vastu korduvvaktsineeritud, ei ole vaja uuesti testida.
               Sertifikaadile lisatakse heakskiidetud labori koostatud, punktis II.3 osutatud marutaudi antikehade testi tulemust käsitleva ametliku aruande tõendatud ärakiri.
               (5) Andes välja sertifikaadi selle tulemuse kohta, kinnitab veterinaarjärelevalve ametnik, et ta on oma võimaluste piires ja vajaduse korral aruandes osutatud laboriga koostööd tehes kontrollinud punktis II.3 osutatud marutaudi antikehade testi tulemusi käsitleva laboriaruande ehtsust.
               (6) Kooskõlas joonealuse märkusega 3 tuleb nende loomade märgistust, kellele on paigaldatud transponder või tehtud selgelt loetav tätoveering enne 3. juulit 2011, kontrollida enne iga kande tegemist käesolevasse sertifikaati ja see peab alati eelnema nende loomade igale vaktsineerimisele või vajaduse korral testimisele.
               (7) Punktis II.4 osutatud Echinococcus multilocularis’e vastane tõrje:
               — peab tegema veterinaararst mitte varem kui 120 tundi ja mitte hiljem kui 24 tundi enne koerte kavandatud sisenemist ühte komisjoni rakendusmääruse (EL) 2018/878 lisas loetletud liikmesriikidest või nende osadest;
               — tehakse heakskiidetud ravimiga, mis sisaldab sobiva doosi prasikvanteeli või farmakoloogilisi toimeaineid, mille puhul on tõendatud, et need vähendavad eraldi või koostoimes Echinococcus multilocularis’e suguküpsete ja noorvormide esinemist asjaomase peremeesliigi soolestikus.
               (8) Punktis II.4 osutatud tabelis tuleb esitada andmed lisaravi kohta, mida tehti pärast sertifikaadi allkirjastamist ja enne kavandatud sisenemist ühte komisjoni rakendusmääruse (EL) 2018/878 lisas loetletud liikmesriikidest või nende osadest.
               Veterinaarjärelevalve ametnik
               Nimi (trükitähtedega): Kvalifikatsioon ja ametinimetus:
               Kuupäev: Allkiri:
               Pitser:
            
            2. OSA
            
               Selgitavad märkused veterinaarsertifikaatide täitmiseks
            
            
                        a)
                     
                     
                        Kui sertifikaadis on öeldud, et teatav kinnitus on asjakohane, võib veterinaarjärelevalve ametnik need kinnitused, mis ei ole asjakohased, läbi kriipsutada, kinnitades seda nimetähtede ning pitseriga, või sertifikaadist täielikult kustutada.
                     
                  
                        b)
                     
                     
                        Sertifikaadi originaaleksemplar koosneb ühest paberilehest või kui on vaja rohkem tekstiruumi, siis peab sertifikaat olema sellisel kujul, et kõik vajalikud paberilehed moodustavad osa ühtsest tervikust ja on jagamatud.
                     
                  
                        c)
                     
                     
                        Sertifikaat koostatakse vähemalt ühes selle liikmesriigi ametlikus keeles, mille piiripunkti kaudu saadetis liitu siseneb, ning vähemalt ühes sihtliikmesriigi ametlikus keeles. Nimetatud liikmesriigid võivad lubada sertifikaadi koostada mõne muu liikmesriigi ametlikus keeles, millele vajaduse korral lisatakse ametlik tõlge.
                     
                  
                        d)
                     
                     
                        Kui saadetise osade identifitseerimiseks (loend veterinaarsertifikaadi näidise punktis I.28) lisatakse sertifikaadile lisalehti või täiendavaid dokumente, käsitatakse neid paberilehti või dokumente samuti sertifikaadi originaali osadena ja igale leheküljele kannab sertifikaati väljastav veterinaarjärelevalve ametnik oma allkirja ja pitseri.
                     
                  
                        e)
                     
                     
                        Kui sertifikaat koos punktis d osutatud lisalehtede või dokumentidega koosneb mitmest leheküljest, peab iga lehekülg olema nummerdatud selle alumisel serval (leheküljenumber/lehekülgede koguarv) ning selle ülemisel serval peab olema pädeva asutuse omistatud sertifikaadi viitenumber.
                     
                  
                        f)
                     
                     
                        Sertifikaadi originaali peab täitma ja allkirjastama eksportiva territooriumi või kolmanda riigi veterinaarjärelevalve ametnik. Eksportiva territooriumi või kolmanda riigi pädev asutus tagab, et järgitakse sertifikaadi väljastamise eeskirju ja põhimõtteid, mis on samaväärsed direktiivis 96/93/EÜ sätestatutega.
                     
                  
                        g)
                     
                     
                        Allkirja värv peab erinema teksti värvist. Sama reeglit kohaldatakse ka pitserite suhtes, v.a reljeefpitserid ja vesimärgid.
                     
                  
                        h)
                     
                     
                        Lahtrites I.2 ja II.a nimetatud sertifikaadi viitenumbri peab omistama eksportiva territooriumi või kolmanda riigi pädev asutus.